साल 2014 के लोकसभा चुनाव में 'मोदी लहर' के सहारे बीजेपी ने कमल खिलाकर पूरे देश को भगवा रंग में रंग दिया था. नरेंद्र मोदी 282 लोकसभा सीटों के साथ सत्ता पर विराजमान हुए. 1984 के बाद के 30 सालों में बीजेपी ऐसी पहली पार्टी बनी, जिसने अपने दम पर बहुमत हासिल किया. लेकिन मोदी राज के चार साल में ये रंग फीका पड़ा है. कम से कम लोकसभा उपचुनाव के नतीजे तो यही कहते हैं जहां विपक्ष से मोदी सरकार को झटके पर झटके सहने पड़े हैं. नतीजा ये रहा कि बीजेपी लोकसभा में 282 सीटों से घटकर 270 पर आ गई है.